Na temelju članka 12. stavka 3. i članka 13. stavka 4. Zakona o zaštiti od požara („Narodne Novine“, broj 92/10), Procjene ugroženosti od požara i tehnoloških eksplozija Općine Kloštar Podravski („Službeni glasnik Koprivničko – križevačke županije“, broj \_\_/\_\_), Godišnjeg provedbenog plana unapređenja zaštite od požara Koprivničko – križevačke županije za 2021. godinu (KLASA: 811-04/20-01/12, URBROJ: 2137/1-01/16-20-3, od 30.11.2020.god.), i članka \_\_. Statuta Općine Kloštar Podravski („Službeni glasnik Koprivničko - križevačke“ županije broj \_\_/\_\_), Općinsko vijeće Općine Kloštar Podravski na \_\_. sjednici održanoj \_\_.\_\_. 2021. godine, donosi

**GODIŠNJI PROVEDBENI PLAN**

**unaprjeđenja zaštite od požara za područje Općine Kloštar Podravski za 2021.godinu**

**I.**

Ovaj Godišnji provedbeni plan unapređenja zaštite od požara Općine Kloštar Podravski za 2021. godinu (u daljnjem tekstu: „Godišnji provedbeni plan“) donosi se s ciljem postizanja učinkovitije i efikasnije razine zaštite od požara na području Općine Kloštar Podravski.

**II.**

Za unapređenje zaštite od požara na području Općine Kloštar Podravski tijekom 2021. godine potrebno je provesti sljedeće mjere:

* + 1. Općina Kloštar Podravski dužna je imati usvojenu Procjenu ugroženosti od požara i tehnološke eksplozije te Plan zaštite od požara u skladu s člankom 13. Zakona o zaštiti od požara („Narodne Novine“ broj 92/10) i s člankom 5. Pravilnika o planu zaštite od požara („Narodne Novine“ broj 51/12) te ih u propisanim rokovima usklađivati s novonastalim uvjetima.

|  |  |
| --- | --- |
| Izvršitelj zadataka: | Općina Kloštar Podravski |
| Sudionici: | Služba civilne zaštite Koprivnica – Sektor za inspekcijske posloveVatrogasna zajednica Koprivničko – križevačke županijeVatrogasna zajednica Općine Kloštar Podravski |
| Rok:  | Kontinuirano |

* + 1. Općinsko vijeće Općine Kloštar Podravski dužno je kontinuirano ažurirati akte sa sadržanim potrebnim mjerama za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu („Narodne novine" broj 20/18, 115/18, 98/19).

|  |  |
| --- | --- |
| Izvršitelj zadataka: | Općina Kloštar Podravski |
| Sudionici: | / |
| Rok:  | Kontinuirano |

* + 1. Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije te Plana zaštite od požara Općine Kloštar Podravski, potrebno je osigurati potreban broj operativnih vatrogasaca.

|  |  |
| --- | --- |
| Izvršitelj zadataka: | Općina Kloštar Podravski |
| Sudionici: | Vatrogasna zajednica Koprivničko – križevačke županijeVatrogasna zajednica Općine Kloštar Podravski |
| Rok:  | Kontinuirano |

* + 1. Uključiti se u organizaciju informativno - savjetodavnih sastanaka s predstavnicima jedinica lokalne i područne samouprave, osobama zainteresiranim za zaštitu od požara, građanstvom, odgojno - obrazovnim ustanovama, na kojima će se razmotriti i analizirati tijek priprema i provedbe aktivnosti zaštite od požara tijekom godine i upoznavati s opasnostima i posljedicama od izbijanja požara. Posebnu pozornost usmjeriti informiranju građanstva o zakonskoj regulativi i odlukama jedinica lokalne samouprave vezano za spaljivanje biljnog i drugog otpada.

|  |  |
| --- | --- |
| Izvršitelj zadataka: | Vatrogasna zajednica Koprivničko – križevačke županijeVatrogasna zajednica Općine Kloštar Podravski |
| Sudionici: | Javna ustanova za upravljanje zaštićenim dijelovima prirode na području Koprivničko – križevačke županije Hrvatske šume d.o.o.Služba civilne zaštite KoprivnicaOpćina Kloštar Podravski |
| Rok:  | Kontinuirano |

* + 1. Općina Kloštar Podravski dužna je omogućiti nesmetano obavljanje inspekcijskog nadzora od strane Službe civilne zaštite Koprivnica – Sektor za inspekcijske poslove te postupati po zahtjevima i naredbama inspektora.

|  |  |
| --- | --- |
| Izvršitelj zadataka: | Općina Kloštar Podravski |
| Sudionici: | Služba civilne zaštite Koprivnica – Sektor za inspekcijske poslove |
| Rok:  | Kontinuirano |

* + 1. Općina Kloštar Podravski dužna je osigurati opremanje vatrogasnih postrojbi sukladno Pravilniku o minimumu tehničke opreme i sredstava vatrogasnih postrojbi („Narodne Novine“, broj 43/95), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne Novine, broj 91/02), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne Novine“, broj 31/11), odnosno temeljem važeće Procjene ugroženosti od požara i tehnološke eksplozije i Plana zaštite od požara Općine Kloštar Podravski.

|  |  |
| --- | --- |
| Izvršitelj zadataka: | Općina Kloštar PodravskiVatrogasna zajednica Općine Kloštar PodravskiDobrovoljna vatrogasna društva Općine Kloštar Podravski |
| Sudionici: | / |
| Rok:  | Kontinuirano |

* + 1. Temeljem važeće Procjene ugroženosti od požara i tehnološke eksplozije te Plana zaštite od požara Općine Kloštar Podravski potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija. Popis pravnih osoba s pregledom raspoložive teške građevinske mehanizacije te ostalih oblika logističke potpore, s razrađenim planom aktiviranja, potrebno je dostaviti županijskom vatrogasnom zapovjedniku.

|  |  |
| --- | --- |
| Izvršitelj zadataka: | Općina Kloštar Podravski |
| Sudionici: | Vatrogasna zajednica Koprivničko – križevačke županijeVatrogasna zajednica Općine Kloštar Podravski |
| Rok:  | 15. travnja 2021.god. |

* + 1. Od distributera vode na području Općine Kloštar Podravski tražiti redovito provođenje ažuriranja podataka o javnoj hidrantskoj mreži (položaj i ispravnost hidranata), redovito provođenje geodetskog snimanja vanjskih hidranata, ucrtavanja lokacija hidranata kao i segmenata naselja na odgovarajuće karte te dostavu istih na korištenje središnjim vatrogasnim postrojbama.

|  |  |
| --- | --- |
| Izvršitelj zadataka: | Općina Kloštar Podravski |
| Sudionici: | Vatrogasna zajednica Koprivničko – križevačke županijeVatrogasna zajednica Općine Kloštar PodravskiDobrovoljna vatrogasna društva Općine Kloštar Podravski |
| Rok:  | 15. travnja 2021.god. |

**III.**

Ovaj Plan dostaviti će se svim izvršiteljima zadataka i sudionicima.

**IV.**

Ovaj Plan stupa na snagu danom donošenja, a objavit će se u „Službenom glasniku Koprivničko - križevačke županije“.

OPĆINSKO VIJEĆE

OPĆINE KLOŠTAR PODRAVSKI

KLASA:

URBROJ:

Kloštar Podravski,

 PREDSJEDNIK:

 Antun Karas